
Nr. 42

 A V I Z 

asupra  proiectului  de  Lege  privind  respingerea  Ordonanţei  de  urgenţă

a  Guvernului  nr.293/2000  pentru  modificarea şi  completarea  Ordonanţei

 de urgenţă a Guvernului nr.216/2000 privind reglementarea  situaţiei  juridice

 a  conductelor magistrale şi a instalaţiilor,  echipamentelor şi  dotărilor anexe,

 aferente Sistemului  naţional de transport al ţiţeiului,  gazolinei, condensatului

 şi etanului
                        În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată,   spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă  a Guvernului  nr.293/2000  pentru modificarea şi completarea  Ordonanţei de urgenţă a Guvernului nr.216/2000 privind reglementarea situaţiei juridice a conductelor magistrale şi a instalaţiilor, echipamentelor şi  dotărilor anexe, aferente Sistemului naţional de transport al ţiţeiului, gazolinei, condensatului şi etanului, trimis cu adresa nr.42 din 6 februarie 2001, înregistrată sub nr.206/XVIII/11 din 6 februarie 2001.   


Obiectul proiectului de lege îl constituie respingerea Ordonanţei de urgenţă a Guvernului nr.293/2000 privind modificarea şi completarea Ordonanţei de urgenţă a Guvernului nr.216/2000, deoarece acestea au fost preluate şi cuprinse în conţinutul proiectului de lege pentru aprobarea Ordonanţei de urgenţă a Guvernului nr.216/2000.


Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 februarie 2001.


În urma dezbaterilor, cu majoritate de voturi, membrii comisiei au hotărât avizarea  favorabilă a proiectului de lege, în forma adoptată de Senat la 16 ianuarie 2001.
În raport de obiectul şi conţinutul său, proiectul de lege face parte din categoria legilor organice. 
                       PREŞEDINTE,                                        SECRETAR, 

     dr. Ionel Olteanu                                    Carmen Dumitriu

     consilier

Diaconu Dumitra 

